آمریکا خاریجی ایشلر ناظیری مایک پومپئو، ونزوئلا دولت باشقانی نیکولا مادورودان، موخالیفتین 23 فوریه‌دکی اوغورسوز اینسانی یاردیم سوخما تلاشی سونراسی باغلادیغی کولومبیا مرزینی آچماغی طلب ائتدی.
پومپئو و کولومبیا پرزیدنتی ایوان دوگو، کولومبیانین ونزوئلا مرزین‌دکی کوکوتا شهرینی زیارت ائده‌رک، ونزوئلا‌لی موخالیف‌لر و امنیت قوه‌لری آراسیندا اوزون مدتین اینسانی یاردیم ماتریا‌لی قالماقال‌لاری‌نین یاشاندیغی سیمون بولیوار اولوسلار آراسی کؤرپوسونده اینجه‌لمه‌لر ائدیب.
ایکی‌لی داها سونرا آمریکانین ونزوئلا موخالیفتینه دستک اوچون گؤندردیگی اینسانی یاردیم ماتریال‌لاری‌نین توپلاندیغی دیگر مرز قاپی‌سی تیندیتاسدا مطبوعات قارشی‌سینا کئچدی.
پومپئو، موخالیف‌لره وئردیک‌لری بؤیوک دسته‌یه باخمایا‌راق اوچ آیدیر دئویره‌مه‌دیکلری مادورودان، ونزوئلا‌لی‌لار کئچیدلری و اینسانی یاردیم وسایلی‌نین وئریلمه‌سی اوچون اؤلکه‌سی‌نین 23 فوریه‌ده باغلادیغی کولومبیا مرزینی آچماسینی ایسته‌دی.
مایک پومپئو،
بای مادورو، بو کؤرپولری آچین، بو مرزلری آچین. بونا بو گون سون وئره‌بیلریسیز. اومید ائدیرم کی، دهشتی، فاجع‌نی گؤردوکده مئتودلارینیزی دییشدیرمگه محل قویاجاقسینیز." ایفاده‌سینی ایستیفاده ائتدی.
آمریکا خاریجی ایشلر ناظیری، بیر ژورنالیستین، اؤلکه‌لرین‌دن قاچان ونزوئلا‌لی‌لار گؤستریلن عالیجنابلیغین، آمریکانین جنوب مرزین‌دکی گؤچمنلره قارشی دوشمنجه سیاستلرله ضد اولوب اولمادیغینا دایر سوالینا، بو موقاییسه ائتمگین "معنا‌سیز" اولدوغو جوابینی وئردی.
پومپئو،
نیکولاس مادورو، بورادا گؤزله‌ین قیدا قبول ائتمدیگین‌دن اینسان‌لار آجلیق‌دان اؤلور. بو دهشت‌لی. هئچ بیر شئی بونا بنزمز." دئدی.
ایکی اؤلکه‌نین، اؤزونو موقتی پرزیدنت اعلان ائدن میللی مجلیسین باشقانی خوان گوایدویو بو ایستیقامتده تانیدیق‌لارینی تکرارلایان پومپئو، دؤولت باشقانی مادورویا وظیفه‌دن گئتمه‌سی چاغیریب.
آمریکانین ونزوئلایا ایقتیصادی بوتون یول‌لاری ایستیفاده ائده‌رک تحریم تطبیق ائتمه‌یه داوام ائدجگینی بیل‌دیرن پومپئو، کولومبیا و آمریکانین "ونزوئلا‌لی‌لار اوچون داها یاخشی بیر گله‌جک ایستدیگینی" ایره‌لی سوردو.
پومپئودان سونرا دانیشان دوگو ایسه، مادورونون اولوسلار آراسی جزا محکمه‌سینده موحاکیمه اولونماسینی اومید ائتدیگینی دئییب.
آمریکا ونزوئلا‌دان کؤچمن آخینی‌نین تأثیرینی آزالتماق اوچون کولومبیا، پرو و دیگر جنوبی آمریکا‌لی موتتفیق‌لرینه تخمینن 275 میلیون دو‌لار یاردیم گؤستریب.
